Mirkhvand
Mirkhvand, Muhammad ibn Khavandshah ibn Mahmud, 1433-1498, persisk historiker og krønikeskriver ved den sidste timuridesultans hof i Herat. Mirkhvand skrev en universalhistorie, Rowzat us-safa, i syv bind med et geografisk tillæg; værket er antagelig afsluttet af sønnesønnen Khvandamir (ca. 1475-ca. 1534). Rowzat us-safa, især bind 5-7, er en af de vigtigste kilder til forståelse af middelalderens historie i Iran.